stanford-oval/wikipedia huggingface dataset:
Dangerous (Michael Jacksonin albumi)
Sertifikaatit

| Maa | Sertifikaatti | Myynti |
| --- | --- | --- |
| Australia | 9× platinaa | 630 000 |
| Brasilia | 4× platinaa | 500 000 |
| Kanada | 6× platinaa | 600 000 |
| Ranska | 2× timanttia | 2 000 000 |
| Saksa | 10× platinaa | 2 000 000 |
| Japani | 3× platinaa | 825 000 |
| Espanja | 8× platinaa | 640 000 |
| Sveitsi | 8× platinaa | 240 000 |
| Iso-Britannia | 7× platinaa | 2 100 000 |
| Yhdysvallat | 7× platinaa | 7 000 000 |
Aiheesta muualla

Dangerous Discogsissa (englanniksi)
Michael Jackson
| --- | --- |
Studioalbumit:   Got to Be There  Ben  Music & Me  Forever, Michael  Off the Wall  Thriller  Bad  Dangerous  HIStory: Past, Present and Future, Book I  Invincible 
Remix-albumit:   The Michael Jackson Mix  Dangerous Remix  Dangerous – Collector’s Edition  Blood on the Dance Floor: HIStory in the Mix What More Can I Give  The Stripped Mixes  The Remix Suite 
Soundtrackit:   The Wiz: Original Motion Picture Soundtrack  E.T. the Extra-Terrestrial  This Is It  Immortal 
Kokoelmat:   A Collection of Michael Jackson’s Oldies  The Best of Michael Jackson  One Day in Your Life  Anthology  The Original Soul of Michael Jackson  Greatest Hits: HIStory, Volume I  Number Ones  The Ultimate Collection  The Essential Michael Jackson  King of Pop  The Collection  The Definitive Collection  Hello World: The Motown Solo Collection 
Muut albumit:   Farewell My Summer Love  Looking Back to Yesterday  Thriller 25  Michael  Bad 25  Xscape 
Kappaleet:   All In Your Name  Another Part of Me  Bad  Beat It  Behind the Mask  Ben  Billie Jean  Black or White  Blood on the Dance Floor  Butterflies  Cheater  Cry  D.S.  Dancing Machine  Dirty Diana  Don’t Stop ’til You Get Enough  Earth Song  The Girl Is Mine  Give In to Me  Gone Too Soon  Got to Be There  Heal the World  HIStory/Ghosts  Hold My Hand  Hollywood Tonight  Human Nature  I Just Can’t Stop Loving You  I Wanna Be Where You Are  In the Closet  Is It Scary  Jam  Leave Me Alone  Liberian Girl  Man in the Mirror  Michael Jackson’s Thriller  Off the Wall  One More Chance  P.Y.T. (Pretty Young Thing)  Remember the Time  Rock with You  Rockin’ Robin  Say Say Say  Scream/Childhood  She’s Out of My Life  Smile  Smooth Criminal  Someone Put Your Hand Out  Speechless  Speed Demon  Stranger in Moscow  They Don’t Care About Us  This Is It  This Time Around  Thriller  Wanna Be Startin’ Somethin’  The Way You Make Me Feel  We Are the World  What More Can I Give  Whatzupwitu  Who Is It  Why  Will You Be There  You Are Not Alone  You Rock My World 
Filmografia:   Taikuri Oz  Michael Jackson’s Thriller  Captain EO  Moonwalker  Michael Jackson’s Ghosts  Men in Black II  Miss Haaksirikko  Michael Jackson’s This Is It 
Videografia:   Dangerous – The Short Films  Video Greatest Hits - HIStory  HIStory on Film, Volume II  Number Ones  The One  Live in Bucharest: The Dangerous Tour  Michael Jackson’s Vision 
Pelit:   Michael Jackson’s Moonwalker  Sonic the Hedgehog 3  Michael Jackson: The Experience  Planet Michael 
Kirjat:   Moonwalk  Moonwalker: The Storybook  Dancing the Dream: Poems and Reflections  My World: The Official Photobook  Thriller 25: The Book  The Official Michael Jackson Opus 
Konserttikiertueet:   Bad World Tour  Dangerous World Tour  HIStory World Tour  This Is It 
Konsertit:   The Royal Concert  Michael Jackson & Friends  Michael Jackson: 30th Anniversary Celebration: The Solo Years  United We Stand: What More Can I Give 
Omaisuus:   Neverland Ranch  Sony/ATV Music Publishing
Sýntagman metroasema

| Sýntagma> Σύνταγμα |
| --- | --- |
 Sýntagman metroasemaa.
 Ateenan metro 
Perustiedot
Metrolinjat:   Linja 2  Linja 3
Sijainti:  37°58′30″N, 23°44′8″E
Paikkakunta:  Ateena, Attika, Kreikka
Avattu:  28.1.2000
Vaihtoyhteydet
Raitiolinjat:   
Sýntagma (kreik. Σύνταγμα eli Σταθμός Συντάγματος, Stathmós Syntágmatos) on Ateenan metron asema linjoilla Linja 2 (punainen) ja Linja 3 (sininen). Se sijaitsee Ateenan ydinkeskustassa kaupungin keskusaukiolla, Sýntagma-aukiolla.
Metroasema avattiin 28. tammikuuta 2000 samaan aikaan kummankin linjan käyttöön. Asemaa voidaan pitää Ateenan keskusasemana ja sen kohdalla risteävät pohjois-eteläsuuntainen Linja 2 ja itä-länsisuuntainen Linja 3. Aseman lähellä sijaitsevat Sýntagma-aukion lisäksi muun muassa Kreikan parlamenttitalo sekä Tuntemattoman sotilaan hauta. Linjalla 2 seuraava asema pohjoiseen on Panepistímio ja etelään Akrópoli. Linjalla 3 seuraava asema länteen on Monastiráki ja itään Evangelismós.
Asemalla on esillä aseman ja metrolinjan rakentamisen yhteydessä löytynyttä antiikin aikaista esineistöä, kuten keramiikkaa ja hautakiviä. Asemahallin ylätason yksi suuri seinä on lasiseinää, jonka takana on näkyvissä antiikin Ateenan kaupungin arkeologisia kerrostumia vuosisatojen ajalta, mukaan lukien hautoja ja katutasoja.
Metroaseman sisäänkäynti Sýntagma-aukiolla.
Metroaseman ylätasoa ja arkeologista näyttelyä.
Arkeologista näyttelyä.
Arkeologisia kerrostumia.
Arkeologisia kerrostumia: alaosa 300-luku eaa., yläosa 1. vuosisata jaa.
Laituritasoa.
Aiheesta muualla

Kuvia tai muita tiedostoja aiheesta Sýntagman metroasema Wikimedia Commonsissa
Ateenan metro
| --- | --- |
Linja 1:   Pireus  Fáliro  Moscháto  Kallithéa  Távros - Elefthérios Venizélos  Petrálona  Thiseío  Monastiráki  Omónoia  Viktória  Attikí  Ágios Nikólaos  Káto Patísia  Ágios Elefthérios  Áno Patísia  Perissós  Pefkákia  Néa Ionía  Irákleio  Eiríni  Neratziótissa  Maroúsi  KAT  Kifisiá 
Linja 2:   Anthoúpoli  Peristéri  Ágios Antónios  Sepólia  Attikí  Stathmós Larísis  Metaxourgeío  Omónoia  Panepistímio  Sýntagma  Akrópoli  Syngroú-Fix  Néos Kósmos  Ágios Ioánnis  Dáfni  Ágios Dimítrios - Aléxandros Panagoúlis  Ilioúpoli - Grigóris Lamprákis  Álimos  Argyroúpoli  Ellinikó 
Linja 3:   Dimotikó Théatro  Pireus  Maniátika  Níkaia  Korydallós  Agía Varvára  Agía Marína  Aigáleo  Elaiónas  Kerameikós  Monastiráki  Sýntagma  Evangelismós  Mégaro Mousikís  Ampelókipoi  Panórmou  Katecháki  Ethnikí Ámyna  Cholargós  Nomismatokopeío  Agía Paraskeví  Chalándri  Doukíssis Plakentías  Pallíni  Paianía-Kántza  Koropí  Aerodrómio 
Linja 4:   Álsos Veḯkou  Galátsi  Elikónos  Kypséli  Dikastíria  Alexándras  Exárcheia  Akadimía  Kolonáki  Evangelismós  Kaisarianí  Panepistimioúpoli  Ilísia  Zográfou  Goudí
Sven Nilsson

Sven Nilsson.
Sven Nilsson (8. toukokuuta 1787 Landskrona – 30. marraskuuta 1883 Lund) oli ruotsalainen arkeologi, luonnontutkija ja lintutieteilijä, jota myös kutsutaan Ruotsin lintutieteen isäksi.
Sven Nilsson oli nuorin maanviljelijä Nils Nilssonin ja Tora Svenssonin seitsemästä lapsesta. 1806 Nilsson aloitti pappisopinnot Lundin yliopistossa, mutta eläintieteen professori Anders Jahan Retzius sai hänen mielenkiintonsa suuntautumaan luonnontieteisiin. Nilsson kirjoitti tutkielman nisäkkäiden systematiikasta ja sai dosentin viran Lundin yliopistosta 1812. Hänet valittiin Ruotsin kuninkaallisen tiedeakatemian jäseneksi 1821.
Vuonna 1828 Nilsson nimitettiin Ruotsin luonnonhistoriallisen museon johtajaksi Tukholmaan. 1832 hän sai eläintieteen professorin viran Lundin yliopistosta, ja tätä virkaa hän hoiti vuoteen 1856 saakka.
Nilsson julkaisi useita kirjoja, muun muassa Ornithologica suecica (Kööpenhamina 1817) ja Svensk Ornithologi eller Beskrifning öfver Sveriges Foglar (1824).
Sven Nilssonin hauta Lundissa.
Teoksia

De variis mammalia disponendi modis (1812)
Ornithologia suecica (1817–1821)
Skandinavisk fauna (1820–1853)
Historia molluscorum Sueciae (1823)
Petrificata suecana (1827)
Illuminerade figurer till skandinavisk fauna (1832–1840)
Prodromus ichthyologiae scandinavicae (1832)
Observationes ichthyologicae (1835)
Skandinaviska Nordens urinvånare (1862–1866)
Sven Müller

Sven Müller ADAC GT Masters -sarjassa vuonna 2022.
Sven Müller (s. 7. helmikuuta, 1992 Mainz) on saksalainen moottoriurheilija. Hän on Porschen tehdaskuljettaja ja aiemmin toiminut Porschen junioriohjelmassa.
Ura

Müller aloitti uransa Karting-sarjoissa vuonna 2004 ja kilpaili sen eri luokissa vuoteen 2009 asti.
Vuonna 2010 Müller aloitti kilpauransa ADAC Formel Masters -sarjassa. Hän saavutti ensimmäisellä kaudellaan 50 pistettä sijoittuen sarjan yhdeksänneksi. Vuonna 2011 Müller jatkoi sarjassa ja saavutti neljä voittoa, yhden paalupaikan ja 12 palkintosijaa sijoittuen loppupisteissä kolmanneksi. Vuonna 2012 Müller siirtyi Formula 3 Euroseries -sarjaan. Hän saavutti kauden aikana kaksi voittoa, kaksi paalupaikkaa ja seitsemän palkintosijaa sijoittuen sarjassa kuudenneksi. Vuonna 2013 Müller kilpaili uudelleen perustetussa Euroopan Formula 3 -sarjassa saavuttaen 122 pistettä ja yhden palkintosijan sijoittuen sarjan yhdeksänneksi.
Vuonna 2014 Müller siirtyi kilpailemaan Porsche Supercup -sarjaan. Hän saavutti yhden voiton ja yhden kolmossijan kauden aikana sijoittuen sarjan seitsemänneksi. Hän kilpaili myös Saksan Porsche Carrera Cup -sarjassa saavuttaen yhden paalupaikan ja viisi palkintosijaa sijoittuen loppupisteissä neljänneksi. Vuonna 2015 Müller jatkoi Porsche Supercupissa saavuttaen neljä voittoa, kolme paalupaikkaa ja kuusi palkintosijaa sijoittuen sarjan loppupisteissä toiseksi. Hän osallistui samana vuonna yhteen FIA World Endurance Championship -sarjan kilpailuun. Vuonna 2016 Müller voitti Porsche Supercup ja Saksan Porsche Carrera Cup -sarjojen mestaruudet.
Müller on kilpaillut lisäksi ADAC GT Masters, Super GT ja GT World Challenge Europe Endurance Cup -sarjoissa.
Sähköosmoosikuivatus

Sähköosmoosikuivatus on  maankuivatusmenetelmä. Sen toiminta perustuu siihen, että kahden erilaisen aineen välillä valitsee sähköjännite – potentiaaliero. Vesi, jolla on suurempi dielektrisyysvakio saa positiivisen varauksen ja maahiukkanen negatiivisen varauksen. Kun maahan upotetaan kaksi elektrodia ja johdetaan tasavirtaa maan läpi, alkavat positiivisesti varautuneet vesihiukkaset kulkeutumaan kohti negatiivista katodia. Kun katodi sijoitetaan suodatuskaivoon, vesi alkaa kerääntyä siihen ja se voidaan helposti pumpata pois. Tämä on kuitenkin harvinainen ja jossain tapauksissa taloudellisesti kannattamaton menetelmä.
Early Music (Lachrymæ Antiquæ)

| Early Music (Lachrymæ Antiquæ) Kronos Quartet |
| --- | --- | --- |

Studioalbumin tiedot
 Äänitetty : 1993–1997: Skywalker Sound, Nicasio, Kalifornia ja Mastersound Astoria, Queens, New York
 Julkaistu: 12. syyskuuta 1997
 Tuottaja(t): Judith Sherman, Kronos Quartet
 Tyylilaji: taidemusiikki, moderni
 Kesto: 68.27
 Levy-yhtiö: Nonesuch (79457)
Kronos Quartetin muut julkaisut
| Tan Dun: Ghost Opera 1997 | Early Music (Lachrymæ Antiquæ) 1997 | Kronos Quartet Performs Alfred Schnittke: The Complete String Quartets 1998 |
Early Music (Lachrymæ Antiquæ) on yhdysvaltalaisen jousikvartetti Kronos Quartetin albumi, joka julkaistiin vuonna 1997 levymerkillä Nonesuch Records.
Kappaleet

Kyrie I – .54 (säv. Guillaume de Machaut, sov. Kronos Quartet)
Rachell's Weepinge – 1.44 (säv. Christopher Tye)
Långdans efter Byfåns Mats – 3.09 (säv. David Lamb)
Lachrymæ Antiquæ – 3.09 (säv. John Dowland)
Psalom – 2.01 (säv. Arvo Pärt)
Two Studies on Ancient Greek Scales – 2.37 (säv. Harry Partch, sov. Ben Johnston)
Long–Ge – 2.51 (säv. Jack Body)
Totem Ancestor – 2.04 (säv. John Cage, sov. Eric Salzman)
Kyrie II – .43 (säv. Guillame de Machaut, sov. Kronos Quartet)
Brudmarsch från Östa – 2.53 (säv. Trad. Ruotsi, sov. Mikael Marin)
Using the Apostate Tyrant As His Tool – 3.51 (säv. Kassia, sov. Diane Touliatos)
Synchrony No. 2 – 2.38 (säv. Louis Hardin eli Moondog)
Quodlibet – 1.26 (säv. John Cage)
Viderunt Omnes – 11.41 (säv. Pérotin, sov. Kronos Quartet)
Kyrie III – 1.02 (säv. Guillame de Machaut, sov. Kronos Quartet)
Four Part Fantasia No. 2 – 3.01 (säv. Henry Purcell)
O Virtus Sapientie – 4.24 (säv. Hildegard of Bingen, sov. Marianne Pfau)
Uleg-Khem – 3.15 (säv. Trad. Tuva sov. Steve Mackey)
Farwell My Good 1. Forever – 2.12 (säv. Christopher Tye)
Collected Songs Where Every Verse is Filled with Grief – 8.13 (säv. Alfred Schnittke, sov. Kronos Quartet)
Bells – 1.28 (säv. tuntematon)
Kokoonpano

David Harrington – viulu
John Sherba – viulu
Hank Dutt – alttoviulu
Joan Jeanrenaud – sello
Marja Mutru – harmoni (kappaleet "Kyrie I", Kyrie II" ja "Kyrie III")
David Lamb – säkkipilli (kappale "Långdans efter Byfåns Mats")
Wu Man – ruan (kappale "Lachrymæ Antiquæ")
Olov Johansson – avainviulu (kappale "Brudmarsch från Östa")
Judith Sherman – rumpu (kappale "Synchrony No. 2")
Huun-Huur-Tu (kappale "Uleg-Khem):
Kaigal–ool Khovalyg – laulu, igil
Anatoly Kuular – laulu, bysaanchi
Kongar-ol Ondar – laulu, doshpuluur
Arviot

Allmusic:
Aiheesta muualla

Early Music (Lachrymæ Antiquæ) discogs.com -sivustolla
Suomen kunniamerkit (Tiainen)

| Suomen kunniamerkit |
| --- | --- |
Kirjailija:  Jani Tiainen
Kieli:  suomi
Genre:  tietokirjallisuus
Kustantaja:  Apali
Julkaistu:  2010
Sivumäärä:  319
ISBN:  978-952-5877-03-8
Löydä lisää kirjojaKirjallisuuden teemasivulta
Suomen kunniamerkit on Jani Tiaisen kirjoittama ja Apali-kustantamon vuonna 2010 julkaisema tietokirja, joka käsittelee Suomen kunniamerkkejä.
Suomen Kunniamerkit -kirja on ensimmäisiä kattavia teoksia Suomen itsenäisyyden ajan kunniamerkeistä ja siten Suomen kunniamerkkien tutkimuksen perusteoksia. Ennen sen julkaisemista Suomen kunnia- ja ansiomerkeistä ei ole tiettävästi aiemmin julkaistu kattavaa tieto- ja hakuteosta, eikä ilmeisesti ulkomaillakaan ole julkaistu vastaavaa teosta. Kirja on runsaasti kuvitettu, ja se käsittelee kaikki Suomen viralliset ritarikunnat ja kunniamerkit sekä laajasti myös vapaus- ja heimosotien harvoin esillä olleita merkkejä. Kirja perustuu yli kymmenen vuoden tutkimukseen, ja se sisältää runsaasti aiemmin julkaisematonta aineistoa. Kirjan tekstiä täydentävät kuvat, ja jokainen kohde on esitetty etu- ja taustapuoleltaan. Lisäksi merkkien erilaisten variaatioiden esittely antaa ensimmäisen kerran tiedot eri aikoina valmistettujen merkkien keskinäisistä eroista.
Sèvre

Sèvre voi tarkoittaa seuraavia:
Sèvre Nantaise, Loiren sivujoki Ranskassa
Sèvre Niortaise, Atlanttiin laskeva joki Ranskassa
La Forêt-sur-Sèvre, kunta Ranskassa
Stig Baumgartner

Stig Baumgartner Kiasmassa vuonna 2013.
Stig Henrik Baumgartner (s. 1969 Järvenpää) on suomalainen kuvataiteilija, jonka pääasiallinen media on maalaustaide.
Baumgartnerin maalauksissa on viittauksia abstraktin maalaustaiteen erilaisiin perinteisiin. Teosten visuaalisuus viittaa rakennettuun ympäristöön kuten rakennusten pohjakaavioihin tai kerrostalojen betonielementteihin kuten vuoden 2011 Hakunila maalaussarjassa, jonka lähtökohtana oli taiteilijan lapsuuden lähiöympäristö Vantaalla. Vuoropuhelu arkkitehtuurin kanssa on ollut selkeää myös useissa julkisissa tilaustöissä, joita Baumgartner on tehnyt mm Helsinkiin, Vantaalle ja Turkuun. Vuonna 2021 Baumgartnerin Galerie Forsblomin Key Figures yksityisnäyttelyn yhteydessä ilmestyi samanniminen kirja, jossa Baumgartner esitteli teostensa taustoja kirjoittamassaan esseessään: Reunahuomatuksia maalaussarjasta Key Figures. Kirja esipuheen on kirjoittanut Juha Heikki Tihinen.
Stig Baumgartnerin teoksia on esillä keskeisissä suomalaisissa taidemuseoissa, kuten esimerkiksi Kiasmassa. Hän on esiintynyt lukuisissa yksityis-ja ryhmänäyttelyissä koti- ja ulkomailla vuodesta 1995 lähtien. Baumgartner toimii Piirustuksen ja havainnon yliopistolehtorina  Taideyliopiston Kuvataideakatemiassa. Hänestä tuli kuvataiteen tohtori vuonna 2015 opinnäytteellä ”Virhe abstraktissa maalauksessa, tekijän paikka maalauksen rakenteessa”, joka on julkaistu kirjana.
Kuvia julkisista teoksista

Iso käsi, 2004, Helsinki.
Kuinka paljon valo on, 2016, Vantaa.
Aiheesta muualla

Kotisivu www.stigbaumgartner.net
Svetlana Kriveljova

| Mitalit> Maa:   Yhdistynyt joukkue. Olympialaiset  | Mitalit> Maa:   Yhdistynyt joukkue. Olympialaiset  | Mitalit> Maa:   Yhdistynyt joukkue. Olympialaiset  | Maa:   Yhdistynyt joukkue>  |
| --- | --- | --- | --- |
|  Kultaa | Barcelona 1992 | kuula |  |
Maa:   Neuvostoliitto
| MM-kilpailut  | MM-kilpailut  | MM-kilpailut  |  |
|  Pronssia | Tokio 1991 | kuula |  |
Maa:   Venäjä
Naisten yleisurheilu
|  Olympialaiset  |  Olympialaiset  |  Olympialaiset  |  |
|       Hylätty | Ateena 2004 | kuula |  |
| MM-kilpailut  | MM-kilpailut  | MM-kilpailut  |  |
|  Kultaa | Pariisi 2003 | kuula |  |
|  Hopeaa | Stuttgart 1993 | kuula |  |
|  Pronssia | Sevilla 1999 | kuula |  |
| EM-kilpailut  | EM-kilpailut  | EM-kilpailut  |  |
|  Pronssia | München 2002 | kuula |  |
Svetlana Vladimirovna Kriveljova (ven. Светлана Владимировна Кривелёва, s. 13. kesäkuuta 1969 Brjansk, Neuvostoliitto) on venäläinen kuulantyöntäjä, joka voitti olympiakultaa vuonna 1992 ja maailmanmestaruuden vuonna 2003.
Kriveljova työnsi 1987 Birminghamin nuorten EM-kisoissa kuulassa kolmanneksi tuloksella 16,64 ja 1988 Sudburyn nuorten MM-kisoissa neljänneksi tuloksella 16,91. Kolme vuotta myöhemmin hän sijoittui Sevillan sisäratojen MM-kisoissa kahdeksanneksi työnnettyään 18,58, voitti Universiadit sekä MM-pronssia Tokion ulkoratojen MM-kisoissa tuloksella 20,16. Barcelonan olympialaisissa 1992 hän voitti olympiakultaa tuloksella 21,06. Seuraavana vuonna hän voitti maailmanmestaruuden Toronton sisäratojen MM-kisoissa, MM-hopeaa Stuttgartin ulkoratojen MM-kisoissa sekä voitti kauden lopussa GP-finaalin.
Kriveljova karsiutui Atlantan olympialaisissa 1996, työnsi kolmanneksi samana vuonna Euroopan cupissa ja sijoittui seuraavana vuonna Ateenan MM-kisoissa kymmenenneksi. Budapestin EM-kisoissa 1998 hän oli neljäs. Maebashin sisäratojen MM-kisoissa 1999 Kriveljova voitti kultaa. Samana vuonna hän oli kolmas Euroopan cupissa sekä Sevillan ulkoratojen MM-kisoissa. Sydneyn olympialaisissa 2000 hän työnsi neljänneksi. Vuonna 2001 hän voitti pronssia Lissabonin sisäratojen MM-kisoissa, sijoittui yhdeksänneksi Edmontonin ulkoratojen MM-kisoissa ja kolmanneksi GP-finaalissa.
Kriveljova voitti vuonna 2002 Euroopan cupin ja EM-pronssia Münchenin EM-kisoissa. Seuraavana vuonna hän voitti Venäjän sisä- ja ulkoratojen mestaruudet. Samana vuonna hän sijoittui viidenneksi Birminghamin sisäratojen MM-kisoissa, toiseksi Euroopan cupissa ja voitti MM-kultaa Pariisin ulkoratojen MM-kisoissa. Kauden lopussa hän oli IAAF:n yleisurheilufinaalissa toinen. Kriveljova voitti Budapestin sisäratojen MM-kisoissa 2004 kultaa. Myöhemmin samana vuonna hän voitti Ateenan kesäolympialaisissa olympiapronssia ja sijoittui IAAF:n yleisurheilufinaalissa kuudenneksi. Vuonna 2005 hän oli Helsingin MM-kisoissa neljäs ja IAAF:n yleisurheilufinaalissa kahdeksas.
Vuonna 2012 Kriveljovan Ateenan kesäolympialaisissa antama dopingnäyte osoittautui positiiviseksi, ja hän menetti olympiapronssinsa. Hän sai kahden vuoden kilpailukiellon, joka päättyy 1. huhtikuuta 2015 ja hänen tuloksensa aikaväliltä 18.8.2004–17.8.2006 hylättiin takautuvasti.
Henkilökohtaiset ennätykset

Kuulantyöntö: 21,06 (1992)
EZ Publish

eZ Publishin logo.
eZ Publish (lausutaan "easy publish") on avoimen lähdekoodin sisällönhallintajärjestelmä. Sen pääkehittäjä on norjalainen eZ Systems. Järjestelmän avoimen version (GNU GPL -lisenssi) voi ladata maksutta. Lisäksi on tarjolla suljettuja lisenssejä joihin tarjotaan kaupallista tukea.
Tekninen ympäristö

Järjestelmä toimii niin sanotussa LAMP-ympäristössä ja sen kehittäminen ja käyttöönotto melko helppoa. Tarjolla on kattava dokumentaatio ja artikkeleita.
Kritiikki

Monipuolisuudesta ja helppokäyttöisyydestään tunnettu järjestelmä on kerännyt kritiikkiä sekavan lisensointinsa takia.
Aiheesta muualla

Ez Publish - virallinen sivusto
Ez Publish pähkinänkuoressa suomen kielellä
Artikkeli: Naviatech vaihtoi eZ Publish sisällönhallintajärjestelmään (Vierityspalkki 7.12.2008)
Artikkeli: Naviatech hylkää oman järjestelmän ja valitsee eZ Publishin? (Vierityspalkki 4.8.2008)
Tea Latvala

Tea Reetta Susanna Latvala (s. 18. lokakuuta 1977 Kurikka) on suomalainen muotoilija.
Hän on valmistunut Taideteollisesta korkeakoulusta taiteen maisteriksi vuonna 2007. Latvala perusti puisia seksivälineitä valmistavan Teatiamo Industries Oy:n joulukuussa 2015 ja myi yhtiön liiketoiminnan sekä Teatiamo-tavaramerkin Boomy Webshop Oy:lle 30.3.2021.
Latvala oli toinen juontajista vuonna 2008 Nelosella esitetyssä ohjelmassa G-piste.
Vuonna 2020 Storytel Original on julkaissut Sanna Seiko Salon kirjoittaman elämäkerran Dildodiileri - Tea Latvalan tarina, jonka on lukenut äänikirjaksi Sanna Stellan ja itse Tea Latvala.
Starttiraha

Starttiraha on aloittavalle yrittäjälle tarjottava etu. Sen on tarkoitus varmistaa aloittavan yrittäjän toimeentulo ja parantaa työllisyyttä. Starttirahan myöntämisestä päättää Työ- ja elinkeinotoimisto.[lähde? ] Starttirahaa on myönnetty uusille yrittäjille vuodesta 1984 lähtien.
Starttiraha on harkinnanvarainen tuki, joten sen myöntäminen riippuu paikkakunnasta, vuodenajasta, suhdanteista ja useasta muusta seikasta. Työ- ja elinkeinotoimisto käyttää yleensä aina ulkopuolista asiantuntijaa arvioimaan liikeidean kannattavuuden ja sen, onko yrittäjäksi aikovalla riittävät tiedot ja muut valmiudet. Asiantuntijoita ovat yleensä esimerkiksi kuntien elinkeinojohtajat, uusyrityskeskusten tai TE-keskusten henkilökunta. Lisäksi starttirahan hakijoilta edellytetään kokemuksen tai koulutuksen kautta hankittuja riittäviä valmiuksia aloitettavaan toimintaan.[lähde? ]
Ennen starttirahapäätöstä työvoimatoimisto ja asiantuntijat selvittävät, ettei mahdollinen tuki vääristä yritysten välistä kilpailua. Kilpailun vääristymisen takia starttirahaa on usein vaikea saada suosituille toimialoille, kuten ravintola- ja kahvilatoimintaan tai parturi-kampaamopalveluihin. Kebab-pizzerian perustamiseen starttirahaa ei myönnetä käytännössä koskaan. Yritystoimintaa tai laajempaa markkinointitutkimusta ei myöskään saa aloittaa ennen tukipäätöstä[lähde? ].
Starttirahan maksimiaika vuonna 2019 on yksi vuosi, ja tuki myönnetään kahdessa kuuden kuukauden jaksossa. Näin ollen starttiraha muodostuu kahdesta osasta: perustuesta ja lisäosasta. Vuonna 2019 perustuki on 32,40 euroa päivässä, ja tukea maksetaan maksimissaan viideltä päivältä viikossa. Myös erikseen haettavan starttirahan jatko-osan suuruus on sama kuin perusosankin. Aiemmin lisäosan määrä vaihteli tilanteen mukaan. Vaikka starttirahasta puhutaan nimenomaan uusien yrittäjien tukena, tuen hakijan ei tarvitse toimia yrittäjänä ensimmäistä kertaa. Aiempi yrittäjyystausta ei siis sulje pois starttirahan saamista.
Muutamia vuosia sitten starttirahan edellytyksenä oli kolmen kuukauden mittainen työttömyys. Nykyisin tätä vaatimusta ei enää ole, vaan starttirahan voi saada lähes kuka tahansa. Starttirahapäätöksen ja yritystoiminnan alkamisen jälkeen yrittäjä ei kuitenkaan enää voi saada palkkaa muusta työstä tai esimerkiksi opintotukea. Esimerkiksi eläkettä saavalle henkilölle starttirahaa ei myönnetä. Yksi starttirahan olennainen ehto on myös se, että sen turvin harjoitettava yritystoiminta on päätoimista. Sivutoimisille yrittäjille starttirahaa ei myönnetä, mutta tuen voi kuitenkin saada siinä vaiheessa, kun sivutoimisena aloitettu yritystoiminta muuttuu päätoimiseksi.
Yritysidean kannattavuus tulee osoittaa kirjallisesti. Starttirahahakemukseen tarvitaan liitteeksi liiketoimintasuunnitelma talouslaskelmineen. Samoja suunnitelmia käytetään myös esimerkiksi Uusyrityskeskusten toimesta lausuntoja myönnettäessä.[lähde? ]